Skabelon til faglig formidling af Professionsrettet undervisning på Hf 
	Fag og niveau 
Psykologi C – evt. med tværfagligt samarbejde med samfundsfag 




	Beskrivelse af aktivitet/sekvens/forløb
Forløb: Læring & pædagogik 
I dette forløb er der fokus på fagpakken ”Læring og pædagogik”.
Eleverne vil komme til at arbejde med stillingen som pædagog og folkeskolelærer med inddragelse og analyse af to dokumentarudsendelser. Man kan evt. selv vælge, om man kun vil have fokus på rollen som pædagog eller rollen som folkeskolelærer og dermed forkorte forløbet. Der er primært fokus på udviklingspsykologien og omsorgssvigt i arbejdet med pædagogstillingen og primært fokus på det kognitive felt i arbejdet med stillingen som folkeskolelærer. I arbejdet med ”9.z mod Kina” kan man også inddrage teori fra socialpsykologien for at belyse gruppens betydning over for individet i klasserummet, idet eleverne påvirker hinandens motivation og læring indbyrdes. 
Gennem forløbet skal eleverne gerne få en større forståelse for, hvilke udfordringer og arbejdsopgaver der kan ligge i rollen som pædagog og folkeskolelærer, samt hvilke psykologiske teorier det kan være relevant at inddrage i arbejdet. 
Arbejdet med de to dokumentarer vil centrere om en analyse af hhv. pædagogerne og lærerne, men også af børnehavebørnene og folkeskoleeleverne og deres reaktioner. Dertil skal eleverne læse to artikler, der skal nuancere emnet og give dem større indblik i de to arbejdsstillinger.  



	Kernestof og faglige mål 
Psykologi: 
Kernestof:
Udviklingspsykologi: menneskets udvikling, tilknytning, sårbarhed og resiliens
Kognition og læring: psykologiske, sociale, digitale og kulturelle forholds betydning for læring, motivation og hukommelse
Socialpsykologi: social adfærd, gruppepsykologiske processer og social indflydelse 
Supplerende stof:
Omsorgssvigt 
Tilknytningsforstyrrelser 



	Struktur og omfang 
5 moduler, afhængigt af dybde og tværfaglighed




	Materialer 
”Psykologiens Veje”, Systime
Dokumentaren ”Daginstitutioner bag facaden” (via CFU)
Dokumentarserien ”9.z mod Kina” (via CFU)
Artikler:
”Lektorer: Kontrol og detailstyring er ikke garanti for kvalitet i daginstitutionerne”, www.altinget.dk 
”Børnepsykolog fra TV 2-dokumentar: Vi har udsultet daginstitutionerne”, www.fagbladetfoa.dk 

